ਡੋਰੇਮੌਨ
ਡੋਰੇਮੌਨ (ਜਪਾਨੀ:ドラえもん)ਇੱਕ ਜਪਾਨੀ ਮੰਗਾ ਲੜੀ ਹੈ ਜਿਸ ਨੂੰ ਫ਼ੁਜੀਕੋ ਫ਼ੁਜੀਓ ਦੀ ਮੰਗਾ ਟੋਲੀ ਦੁਆਰਾ ਲਿਖਿਆ ਅਤੇ ਬਣਾਇਆ ਗਿਆ ਹੈ। ਇਸ ਲੜੀ ਦੇ ਪ੍ਰਸਿੱਧ ਐਨੀਮੇਸ਼ਨ ਕਾਰਟੂਨ ਵੀ ਪ੍ਰਦਰਸ਼ਿਤ ਹੋ ਚੁੱਕੇ ਹਨ। ਇਸਦੀ ਕਹਾਣੀ ਇੱਕ ਰੋਬੋਟ ਬਿੱਲੀ ਡੋਰੇਮਔਨ ਦੁਆਲੇ ਘੁੰਮਦੀ ਹੈ ਜੋ ਕਿ 22ਵੀਂ ਸਦੀ 'ਚੋਂ ਨੋਬਿਤਾ ਨੋਬੀ ਦੀ ਮਦਦ ਕਰਨ ਲਈ ਆਇਆ ਹੈ। ਡੋਰੇਮੌਨ ਮੰਗਾ ਲੜੀ ਦਸੰਬਰ 1869 ਵਿੱਚ ਛੇ ਮੈਗਜ਼ੀਨਾਂ ਵਿੱਚ ਛਾਪੀ ਗਈ। ਅਸਲ ਲੜੀ ਵਿੱਚ ਕੁੱਲ 1,345 ਕਹਾਣੀਆਂ ਬਣਾਈਆਂ ਗਈਆਂ ਹਨ ਜਿਹਨਾਂ ਨੂੰ ਸ਼ੋਗਾਕਕੁਨ ਦੁਆਰਾ ਟੈਂਟੋਮੁਸ਼ੀ ਮੰਗਾ 'ਤੇ ਛਾਪਿਆ ਗਿਆ ਹੈ। ਡੋਰੇਮੌਨ ਦੀਆਂ ਕਿਸ਼ਤਾਂ ਨੂੰ ਅੰਗਰੇਜ਼ੀ ਵਿੱਚ ਰਿਲੀਜ਼ ਕਰਨ ਲਈ 1980 ਦੇ ਮੱਧ ਵਿੱਚ [[ਟਰਨਰ ਬ੍ਰੌਡਕਾਸਟਿੰਗ ਸਿਸਟਮ ਨੇ ਹੱਕ ਖਰੀਦ ਲਏ ਸਨ ਪਰ ਬਾਅਦ ਵਿੱਚ ਬਿਨ੍ਹਾਂ ਕੋਈ ਕਾਰਨ ਦੱਸੇ ਰੱਦ ਕਰ ਦਿੱਤੇ। ਜੁਲਾਈ 2013 ਵਿੱਚ ਇਸ ਮੰਗਾ ਲੜੀ ਨੂੰ ਐਮਾਜ਼ੌਨ ਕਿੰਡਲ ਈ-ਬੁੱਕ ਵਿੱਚ ਅੰਗਰੇਜ਼ੀ ਵਿੱਚ ਉਪਲਬਧ ਕਰਵਾਇਆ ਗਿਆ। ਇਹ ਹੁਣ ਤੱਕ ਦੀ ਸਭ ਤੋਂ ਵੱਧ ਵਿਕਣ ਵਾਲੀ ਮੰਗਾ ਲੜੀ ਹੈ ਜਿਸ ਦੀਆਂ ਹੁਣ ਤੱਕ 10 ਲੱਖ ਤੋਂ ਵੱਧ ਨਕਲਾਂ ਵਿਕ ਚੁੱਕੀਆਂ ਹਨ। ਡੋਰੇਮੌਨ ਮੰਗਾ ਲੜੀ ਨੂੰ 1973 ਵਿੱਚ ਜਪਾਨ ਕਾਰਟੂਨਿਸਟ ਅਸੋਸੀਏਸ਼ਨ ਅਵਾਰਡ 1982 ਵਿੱਚ ਸ਼ੋਗਕੁਕਨ ਮੰਗਾ ਅਵਾਰਡ ਅਤੇ 1997 ਵਿੱਚ ਓਸਾਮੂ ਟੇਜ਼ੂਕਾ ਕਲਚਰ ਅਵਾਰਡ ਮਿਲਿਆ। ਮਾਰਚ 2008 ਵਿੱਚ ਜਪਾਨ ਦੇ ਵਿਦੇਸ਼ ਮੰਤਰੀ ਨੇ ਡੋਰੇਮੌਨ ਨੂੰ ਰਾਸ਼ਟਰ ਦਾ ਪਹਿਲਾ ਐਨੀਮੇ ਅੰਬੈਸਡਰ ਐਲਾਨਿਆ। ਭਾਰਤ ਵਿੱਚ ਇਸ ਪ੍ਰਸਾਰਣ ਹਿੰਦੀ, ਤੈਲਗੂ ਅਤੇ ਤਾਮਿਲ ਭਾਸ਼ਾ ਵਿੱਚ ਕੀਤਾ ਗਿਆ ਹੈ ਅਤੇ ਇੱਥੇ ਇਸ ਐਨੀਮੇ ਲੜੀ ਨੂੰ ਬੱਚਿਆਂ ਦੁਆਰਾ ਕਾਫੀ ਪਸੰਦ ਕੀਤਾ ਗਿਆ। ਇਸ ਤਰ੍ਹਾਂ ਡੋਰੇਮੌਨ ਐਨੀਮੇ ਨੇ ਨਿਕਲੋਡੀਅਨ ਕਿੱਡਜ਼ ਚੌਇਜ਼ ਅਵਾਰਡ ਇੰਡੀਆ ਪ੍ਰਾਪਤ ਕੀਤਾ। 2002 ਵਿੱਚ ਟਾਈਮ ਏਸ਼ੀਆ ਮੈਗਜ਼ੀਨ ਦੁਆਰਾ ਕੀਤੇ ਸਰਵੇਖਣ ਵਿੱਚ ਇਸਨੂੰ "ਏਸ਼ੀਆਈ ਨਾਇਕ" ਕਿਹਾ ਗਿਆ। ਟੀ.ਵੀ ਆਸ਼ੀ ਦੁਆਰਾ ਕੀਤਾ ਗਿਆ ਅੰਗਰੇਜ਼ੀ ਉਲੱਥਾ ਡਿਜ਼ਨੀ ਐਕਸ.ਡੀ ਦੁਆਰਾ 7 ਜੁਲਾਈ 2014 ਤੋਂ ਯੂ.ਐਸ ਵਿੱਚ ਦਿਖਾਉਣਾ ਸ਼ੁਰੂ ਕੀਤਾ ਗਿਆ। 17 ਅਗਸਤ 2015 ਨੂੰ ਬੂਮਰੈਂਗ ਯੂ.ਕੇ 'ਤੇ ਵੀ ਇਸਦਾ ਪ੍ਰਸਾਰਣ ਸ਼ੁਰੂ ਹੋਇਆ।